Herhaling.nl - Herhaling Bobby en de geestenjagers van woensdag 20 februari 2019
15:30 woensdag 10 oktober
14:30 dinsdag 1 mei
08:59 zondag 27 december Woodturning - Centurion / Pretoria - Page 3
2017/01/21, 11:54 PM #41
Baie mooi peet.
Op hoerskool n paar keer op die draaibank gewerk,maar onnies het al toe dai tyd nie meer die kinders vertrou met gereedskap nie hule te veel ak begin anvang. Ek dink nie jy kry eers meer houtwerk as n vak nie. Vandag se kinders het te softies geraak.
2017/01/22, 12:10 AM #42
Pragtige stukke! Wanneer begin jy verkoop?
2017/01/22, 12:53 AM #43
E het jare terug by `n ou oomie gehoor hy gebruik nie politoer of olie op enige eet goed nie soos koek rollers en borde nie. Hy het gese dat jy net `n stukkie van dieselfde hout vat en liggies teen die werkstuk druk op hoe spoed terwyl nog op die draaibank tot dit blink. Net baie versigtig wees om nie te hard te druk nie anders brand die hout. Het al `n paar keer probeer met verskeie resultate. harde hout baie mooi, sagte houte brand baie maklik.
2017/01/22, 09:58 PM #44
Dankie Elise! Moet eers nog bietjie leer!
2017/01/22, 09:59 PM #45
Dankie,ek gaan dit probeer met die volgende stuk.
2017/02/06, 11:15 PM #46
'n Vriend het my gevra om 'n handvatsel vir sy gunsteling springmielie springpot se deksel te maak. Die deksel het nie baie goed gelyk met die oplossing van Pratley Puttey nie. Ek het 'n stukkie Sebrahout (https://en.wikipedia.org/wiki/Dalbergia_melanoxylon ) gekies vir die donker kleur en omdat dit so lekker hard is.
En die eindproduk:
Vir die eerste keer probeer om met Superglue die afwerking te voltooi, maar ek dink ek kort nog so bietjie oefen!
Ek het 'n 5 mm gaatjie in die deksel geboor en 'n roesvry staal Nylock in die binnekant van die handvatsel ingeboor en vasgesit met epoksie gom. Die handvatsel is ook met 'n bietjie superglue aan die deksel geheg. (asook met 'n roesvry boutjie)
Sal maar vir hom sê om dit net met 'n klam lap af te vee, sal sien wat die hout en superglue met die hitte maak
2017/02/10, 06:21 PM #47
Mens kan springmielies in 'n pot maak?
Mooi stukkie hout. Nogal donker?
2017/02/10, 06:50 PM #48
Jy meen dis 'n kastrol! Wys jou net wat ek van die kombuis af weet!
Die hout staan ook bekend as African Blackwood - van die stukke wat ek het is bykans pikswart, met so ligte roomkleur randjie - dit poleer baie mooi en vertoon baie indrukwekkend!
Kyk bietjie na die wynglas: http://www.wood-database.com/wp-cont...d-turned-s.jpg
2017/02/10, 06:56 PM #49
Wow, wanneer maak jy so stel glase. Dis wragtig pragtig.8)
Sulke donker hout is mooi in die regte gebruike. Ek het klein imboya tafeltjie wat A gemaak het. Een van my gunsteling stukke. Die sebrahout lyk of dit potensiaal het. En is dit hard is, is dit 'n bonus. Is dit skaars, weet jy?
Last edited by lekhubu943; 2017/02/10 at 06:57 PM.
2017/02/10, 07:13 PM #50
Christa, die hout word beskou as 'n "amper bedreigde" spesie en is vrek duur.
Rarewoods ( http://www.rarewoods.co.za/pricing) lys 'n Knysna Blackwood wat tussen 12 000.00 en 22 000.00 Rand 'n kubieke meter kos. Hulle pryslys wys 'n A-graad African Blackwood @ R660 000 per kub meter!! Dis seker 'n drukfout.
Die stukkies wat ek het is almal omtrent die grootte van 'n A5 blad en die hout het maar baie krakies en slegte kolle, so dis net geskik vir klein items. Bly egter baie mooi!
2017/02/10, 07:20 PM #51
Sal nie omgee om in daai plek se "yard" te gaan rondloop nie. Hout wat ek nog nooit van gehoor het nie en hout wat ek nog net van gehoor het, is daar.
2017/06/17, 08:22 PM #52
Uiteindelik is die huisverbeterings projek iets van die verlede en ek kan so langsaam my stokperdjie weer bykom! Hierdie bakkie is al in Februarie nat uigedraai en gestoor en vandag het ek net die afronding gedoen. Die twee stukkies bas wat ek aan weerskante van die stompie kon behou, maak nogals iets daarvan.
Wilde Olyf of Olienhout soos my Pa sou sê.
2017/06/18, 05:00 PM #53
Kyk gerus - die man het sin in sy lewe!
2017/07/20, 09:31 PM #54
My eerste houtkissie met bypassende deksel!
Chris Stoffel, lekhubu943
2017/07/22, 05:03 PM #55
Dis baie mooi, jy raak nou 'n ou yster!
Last edited by lekhubu943; 2017/07/22 at 05:03 PM.
2017/08/05, 08:24 PM #56
Boekenhout Bakkie - 17 cm diameter en 4 cm hoog
2017/08/09, 07:25 PM #57
Oorskiet plankies gesny om 'n "Herringbone" patroon te maak.
+- 29 cm in diameter en 5 cm diep. Behandel met Tung olie wat die donker hout baie mooi laat lyk en die verskillende orientasies van die grein baie mooi reflekteer.
2017/08/09, 08:34 PM #58
Met watse cross cut saag sny jy?
2017/08/09, 08:48 PM #59
Ek het 'n Metabo "mitre" saag. Seker al so drie jaar terug gekoop. Kan die model nommer gaan kyk as jy belangstel. Die hout is egter redelik hard en sny mooi skoon. Wat jy nie kan sien op die foto nie, is waar ek van die gapings met fyn skuur stof en super glue toegesmeer het! Dis nogal moeilik om die klomp plankies stewig geklamp te kry sodat daar nie gaps ontstaan nie.
2017/08/24, 07:57 PM #60
Saligna, of Bloekomboom, vertoon mooi, maar dis 'n moelike hout om glad te sny, die grein skeur baie maklik uit as jy op die kopkant van die hout sny.
Bakkie so amper 300 mm rond en 50 mm diep - behandel met Gobelins se Boardcare olie.